StoreNext היא שותפה עסקית ומשווקת מורשית של חברת Cyber-Ark, המציעה את טכנולוגיית “חדר הכספות” להעברת ושמירת נתונים עסקיים באופן מאובטח ומוצפן, כשירות “ענן” במודל SaaS. חברת Cyber-Ark פיתחה את טכנולוגיית חדר הכספות “Vaulting”, המשמשת הן לבידוד מידע רגיש ברשת הארגונית (ניהול מסמכים רגישים בארגון וניהול סיסמאות אדמיניסטרטיביות) והן לקליטה ולהפצה של קבצים בצורה מאובטחת בין הארגון לשותפיו העסקיים. מוצרי החברה מהווים ביום סטנדרט דה-פקטו לשימור מידע פנים ארגוני ולשיתופו המאובטח בישראל ובעולם.
לקוחות – העברת מסמכים, דוחו”ת, תרשימים.
שותפים עסקיים – מוצרים חדשים, מסמכי שיתוף פעולה, דוחו”ת.
סניפים מרוחקים – דוחו”ת, נתונים כלכליים, מסמכים רגישים.
רבים הארגונים השומרים חשבוניות דיגיטאליות בכספות למשך 7 שנים, כנדרש ע”פ חוק.
רק אדם שהורשה ע”י הלקוח יוכל לגשת למידע השמור בכספת.
Sensitive Information Management (SIM) Suite המבוסס על Vaulting Technology Digital (פטנט רשום), הינו פתרון חדשני לשיתוף מידע מאובטח בין ארגונים וסניפים מרוחקים על גבי רשת האינטרנט ולבידוד מידע רגיש ברשת הארגונית. חדר הכספות הבין-ארגוני (IBV) מאפשר לנצל את יתרונות האינטרנט לצורך קישוריות בין ארגונים, תוך שהוא מנטרל את הסוגיות הבעייתיות המאפיינות יישומי Production, המבוססים על תשתית זו – סוגיות אבטחת מידע, ביצועים, ממשקי גישה וניהול מערכת. חדר הכספות הרשתי (SDV), בדומה לחדר כספות פיסי, הינו המקום הבטוח ביותר לאחסון המידע הרגיש ומשמש לשיתוף מידע מאובטח בין קבוצות עבודה.
StoreNext מציעה אפשרויות לשימוש בכספות, המוגדרות לשימוש הלקוח באופן בלעדי. הכספות ממוקמות בחדר הכספות, באתר חוות השרתים המאובטח של StoreNext. בדרך זו נחסכות לארגון הוצאות על הקצאת שרתים, תוכנה ורישוי, קווי תקשורת, ניהול מערכת, DRP ומערכות גיבוי שוטפות. יחד עם זאת, מאפשרת StoreNext לבצע גם התקנה מקומית באתר הלקוח.